text: Far forsvundet med sine børn
  12 august 2010 kl. 10.18
  En far i Esbjerg er forsvundet med sine to børn på 8 og 11 år.
  Manden hentede uden dramatik børnene på Ådalskolen i det vestlige Esbjerg klokken 10.40 torsdag.
  Han beskrives af børnenes mor som deprimeret, og hun frygter, at han ikke kan tage vare på dem.
  Politiet oplyser, at manden kører i en sort Ford Focus C-max med registreringsnummeret VT 45 174.
  - Vi ved endnu ikke, hvad der er sket, om der overhovedet er sket noget, og hvad der måtte ligge bag. Lige nu drejer det sig bare om at få kontakt til ham, siger vagtchef Ivan Gohr Jensen.
  Manden har tilsyneladende slukket sin mobiltelefon.
  Skoleleder Georg Barslund Nielsen, Ådalskolen, oplyser, at manden torsdag formiddag kom ind på kontoret på skolen og spurgte efter børnene, hvorefter han hentede dem.
  - Og så tænkte vi ikke mere over det, siger han.
  Syd- og Sønderjyllands Politi har sat en stor styrke ind på at finde manden.
  Her er politiets beskrivelse af manden:
  ? 40 år,
  ? ca. 170 cm høj,
  ? almindelig af bygning,
  ? kort blond/rødligt hår,
  ? iført lys rødlig kortærmet skjorte/T-shirt.
  